**A Kormány**

**…../2018. (… . …) Korm. rendelete**

**a megújuló energiaforrásból vagy hulladékból nyert energiával termelt villamos energia, valamint a kapcsoltan termelt villamos energia kötelező átvételéről és átvételi áráról szóló 389/2007. (XII. 23.) Korm. rendelet módosításáról**

A Kormány a villamos energiáról szóló 2007. évi LXXXVI. törvény 170. § (1) bekezdés 7., 24. és 29. pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. §**

A megújuló energiaforrásból vagy hulladékból nyert energiával termelt villamos energia, valamint a kapcsoltan termelt villamos energia kötelező átvételéről és átvételi áráról szóló 389/2007. (XII. 23.) Korm. rendelet (a továbbiakban: R.) 7. § a következő (7f) bekezdéssel egészül ki:

„(7f) A (7e) bekezdés szerinti szabályozási bónusz szumma összege egy adott hónapban nem haladhatja meg (4)-(7) bekezdések szerint számított szabályozási pótdíj (7b) bekezdés szerint csökkentett szumma összegét.”

**2. §**

Az R.

1. 6. § (7) bekezdésében a „mérlegkörbe való belépés” szövegrész helyébe a „mérlegkörbe való termelés” szöveg,

2. 4. számú melléklet I. pont 2. alpontjában a „legalább hat munkanappal” szövegrész helyébe a „legalább tizenkettő munkanappal” szöveg,

3. 4. számú melléklet I. pont 3. alpontjában az „öt munkanapon belül” szövegrész helyébe „tizenegy munkanapon belül” szöveg

lép.

**3. §**

Hatályát veszti az R. 11. § (13) bekezdése, a 11/A §-a, valamint a 12. § c) pontja.

**4. §**

Ez a rendelet a kihirdetést követő 5. napon lép hatályba.